**Բարբրո Ալվինգ** (շվեդ.՝ Barbro Alving, հունվարի 12, 1909(1909-01-12), Ուփսալա, Շվեդիա - հունվարի 22, 1987(1987-01-22), Ստոկհոլմ, Շվեդիա), շվեդ լրագրող, գրող և ֆեմինիստ։ Հաճախ տպագրվել է *Bang* կեղծանվամբ։

Կենսագրություն
--------------

Բարբրո Ալվինգը ծնվել է Ուփսալայում 1909 թվականին և եղել է գրող Ֆաննի Ալվինգի ու սկանդինավյան լեզուների և գրականության ուսուցիչ Յալմար Ալվինգի կրտսեր դուստրը։ Երբ Բարբրոն 7 տարեկան էր, ընտանիքը տեղափոխվել է Ստոկհոլմ։ Այնտեղ Բարբրոն ընդունվել է *Whitlockska samskolan* դպրոց, որն ավարտել է 1928 թվականին։

1928-1931 թվականներին Բարբրոն աշխատել է որպես խմբագիր-քարտուղար *Idun* շաբաթաթերթում, իսկ 1934-1959 թվականներին` լրագրող Dagens Nyheter օրաթերթում։ 27 տարեկանում նա ռեպորտաժներ է վարել Բեռլինի 1936 թ. Օլիմպիական խաղերից և Իսպանիայի քաղաքացիական պատերազմ։ Dagens Nyheter-ի հանձնարարությամբ եղել է Խորհրդա-ֆիննական պատերազմում, ռեպորտաժներ է արել գերմանական զորքերի կողմից Նորվեգիայի օկուպացիայի, 1956 թվականի հունգարական ապստամբության ժամանակ։ Որպես օտարերկրյա թղթակից` նա մի քանի տարի շարունակ մեկնել է ԱՄՆ, Վիետնամ, Աֆրիկա, Հեռավոր Արևելք։

Դառնալով պացիֆիստուհի` Բարբրո Ալվինգն ընդունել է կաթոլիկություն։ 1950-ականներին նա մասնակցել է Շվեդիայի կողմից միջուկային զենք ձեռք բերելը կանխելու արշավին։ Քանի որ Dagens Nyheter-ի գլխավոր խմբագիրը շվեդական միջուկային ծրագրի կողմնակից էր, Բարբրոն հեռացել է թերթից և տեղափոխվել *Vecko-Journalen* շաբաթաթերթ։ Քաղաքացիական պաշտպանության միջոցառման մասնակցելուց հրաժարվելու պատճառով նա մեկ ամսով բանտարկվել է Ստոկհոլմի Լոնգհոլմեն բանտում, որտեղ գտնվելու մասին 1956 թվականին գրել է *Dagbok från Långholmen* («Լոնգհոլմի օրագրեր») գիրքը։

Բարբրո Ալվինգը տպավորված էր գրող Էլին Վագների գործունեությամբ և նրա մահից հետո` 1949 թվականին, սկսել էր նյութեր հավաքել նրա կյանքի մասին, որոնք հետագայում տպագրվել են Ուլլա Իսակսոնի և Էրիկ Յալմար Լինդերի կողմից գրված Վագների կենսագրության մեջ։

Բարբրոն մի քանի գիրք է գրել, որոնց թվում եղել են նրա թերթերի սյունակները «Käringen mot strömmen» («ամեն ինչ հակառակ անել») կեղծանվամբ. դրանք հրատարակվել են 1946-1973 թվականներին։ Նա նաև գրել է մի քանի սցենար։

1975 թվականին Բարբրո Ալվինգը պարգևատրվել է *Իննի Հասարակություն* հեղինակավոր մրցանակով։ Ի պատիվ Բարբրոյի է կոչվում ֆեմինիստական Bang ամսագիրը։

Անձնական կյանք
--------------

Բարբրո Ալվինգը չի ամուսնացել։ Նա պատկերազարդող և նկարիչ Բիրգեր Լունդկվիստից 1938 թվականին դուստր է ունեցել` Մոդ Ֆանի Ալվինգը, որն ավելի հայտնի է որպես Ռուֆֆա Ալվինգ Օլին։ Բարբրոն Աննա Լաուրա Սյոկրոնայի (Anna Laura Sjöcrona) և դստեր հետ ապրել է ավելի քան 40 տարի` մինչև իր մահը` 1987 թվականին։ Մոր մահից հետո Ռուֆֆա Ալվինգ Օլին հավաքել և հրապարակել է նրա նամակները և նոթագրությունները։

Պատկերասրահ
-----------

* 
* 
* 
*

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑
3. ↑  LIBRIS — 2018.
4. ↑  Wopenka, Johan. «Barbro Alving 1909–1987 In memoriam» (շվեդերեն). Swedish Crime Writers' Academy. Արխիվացված է օրիգինալից 2012 թ․ մարտի 30-ին. Վերցված է 2008 թ․ դեկտեմբերի 30-ին.
5. ↑  Arnborg, Beata. «Barbro Alving (Bang)». *www.skbl.se*. Svenskt kvinnobiografiskt lexikon. Վերցված է 2019 թ․ մայիսի 6-ին.
6. ↑  «Archived copy». Արխիվացված է օրիգինալից 2012 թ․ մարտի 1-ին. Վերցված է 2015 թ․ մարտի 7-ին.`{{cite web}}`: CS1 սպաս․ արխիվը պատճենվել է որպես վերնագիր (link)
7. ↑  "Så nu är man Sveriges styvaste journalist, piddelipej", retrospective article in *Dagens Nyheter* 27 March 2014, retrieved 19 May 2014
8. ↑  Arnborg, Beata (2010). *Krig, kvinnor och gud. En biografi om Barbro Alving* (շվեդերեն). Stockholm: Atlantis. էջեր 316–322. ISBN 978-91-7353-463-5.
9. ↑  Holmgren, Susi (2008 թ․ մայիսի 26). «Bang 1909-1987» (շվեդերեն). Stockholm Public Library. Վերցված է 2008 թ․ դեկտեմբերի 30-ին.

Արտաքին հղումներ
----------------

* *Stenborg, Elisabeth* Som det verkligen var - Barbro Alving (Bang) i dagböcker och brev(շվեդ.) // *HumaNetten* : tidning. — School of Humanities, Linnaeus University. — № 8. — ISSN 1403-2279.
* «Bang och världshistorien», 2008 film about Barbro Alving as a war correspondent by Maj Wechselmann. In Swedish. Shown on Sveriges Television program *K Special* on 30 December 2008 and 4 January 2009.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Movie Database · WikiTree |
|  |
| 

|  Չափորոշչային վերահսկողություն |
| --- |
|  |
| BIBSYS: 90168141 · BNF: 124375553 · CONOR: 171193955 · GND: 11903302X · ISNI: 0000000050756966, 0000000368364049 · LCCN: n84080657 · NTA: 073588334 · NUKAT: n2010162761 · LIBRIS: 175973 · SUDOC: 033516189 · VIAF: 17315164 · WorldCat VIAF: 17315164 |

 |

 |